בחודשים הקרובים יושקו ארבעה דגמים חדשים בסדרת Desire, כאשר כל מכשיר יעלה פחות מ-200 דולר. האם מהלך זה יעזור ל-HTC שוב להתבלט בשוק הסמארטפונים התחרותי במיוחד?
חברת HTC חווה קשיים לאחרונה בשוק הסמארטפונים, אך היא מקווה להטות את כף המאזניים לטובתה באמצעות ארבעה דגמים חדשים במחיר מוזל ואטרקטיבי במיוחד.
ארבעת הדגמים החדשים, ששייכים לסדרת Desire, נקראים Desire 520, Desire 526, Desire 626 ו-Desire 626S. מבחינת אג’נדה, סדרת Desire היא סדרה של סמארטפונים ששמה לעצמה כמטרה להיות זולה ונגישה מצד אחד, אך לספק מכשירים עמידים ואיכותיים מצד שני. הדגמים הוצגו היום לראשונה בפני העולם והם יהיו זמינים החל מהחודשים הקרובים ברחבי ארצות הברית.
מעבד Qualcomm Snapdragon 210 CPU.
מצלמה אחורית באיכות תמונה של 8 מגה פיקסל.
סוללת 2000 mAH.
תמיכה בכרטיסי MicroSD של עד שני טרה בייט.
מערכת הפעלה Android 5.1 Lollipop עם Sense 7.
אז היכן נמצאים ההבדלים בין הדגמים השונים? נתחיל בזיכרון הפנימי – Desire 520 ו-Desire 626S מציעים גי’גה בייט אחד של זיכרון בעוד שני הדגמים הנותרים מציעים אחד וחצי ג’יגה. מבחינת גודל מסך התצוגה, הדגמים 626 ו-626S באים עם מסך בגודל 5 אינץ’ באיכות 720 פיקסלים, בעוד ה-Desire 526 וה-520 מסתפקים במסכים בגודל 4.7 אינץ’ qHD ו-4.5 אינץ’ ברזולוציה 854×480 בהתאמה.
לפי התמונות, המכשירים החדשים יגיעו במגוון צבעים ביניהם כחול, אדום, לבן ושחור. כרגע תג המחיר המדוייק של כל סמארטפון עדיין אינו ידוע, אך HTC טוענת שבאופן עקרוני כל המחירים יהיו מתחת לקו 200 הדולרים.
הפיתרון לבעיות של HTC בשוק הסמארטפונים?
על אף שבשנים האחרונות השיקה כמה מהמכשירים הטובים ביותר שיש לשוק הסמארטפונים להציע, HTC עדיין נתקלת בקשיים ככל שהתחרות בתחום גוברת. לאור הבעיות שהולכות ומצטברות, בחודש מאי האחרון התפטר המנכ”ל דאז, פיטר צ’ו (Peter Chou). אמנם צ’ו לא עזב את HTC אלא עבר לתפקיד ניהולי במחלקת הפיתוח של החברה, אבל החילוף הפתאומי הוא עדיין סימפטום של הבעיות אותן HTC לא מצליחה לפתור.
אז האם ארבעת הדגמים החדשים יהיו הפיתרון של HTC, זה שישמור על יציבותה של החברה בשוק הסמארטפונים הבעייתי לאורך זמן? או שמא הקלף של טלפון חכם במחיר זול לא יספק את התוצאות הרצויות? נחיה ונראה.
1 תגובה על "בפחות מ-200 דולר: HTC חושפת את סדרת Desire החדשה"